יחסי ברזיל–טורקיה

יחסי ברזיל–טורקיה הם יחסי החוץ בין ברזיל לטורקיה. לקשר בין המדינות יש שורשים שקדמו להקמתה של הרפובליקה הטורקית המודרנית בשנת 1923. ברזיל מחזיקה שגרירות באנקרה ואילו טורקיה מחזיקה בברזיל שגרירות בברסיליה וקונסוליה כללית בסאו פאולו. שתי המדינות חברות מלאות בארגון הסחר העולמי. האימפריה הברזילאית הייתה המדינה השנייה ביבשת אמריקה (אחרי ארצות הברית) שניהלה יחסי אמנה עם האימפריה העות'מאנית (קודמתה של טורקיה המודרנית). ב-5 בפברואר 1858 חתמו שתי האימפריות על חוזה מסחר וניווט, שכלל 11 סעיפים והיו דומים באופיים לשאר הקפיטולציות העות'מאניות למעצמות הנוצריות. ברזיל הקימה ארבע קונסוליות באימפריה העות'מאנית: בקהיר, יפו, צור וטנטא. לעות'מאנים היו שתי קונסוליות בברזיל: בריו דה ז'ניירו ובסאו פאולו. אף על פי שברזיל ניסתה אחרי 1909 להקים קונסוליות בקונסטנטינופול (איסטנבול) וביירות, היא לא הצליחה לעשות זאת מכיוון שהעות'מאנים לא אפשרו זאת ולא הייתה הסכמה לגבי הדדיות הקונסולרית. כתוצאה מפתיחת היחסים הדיפלומטיים היגרו למעלה מ-100,000 נתינים עות'מאנים, בעיקר מסוריה, לברזיל, לעיתים קרובות כדי לעבוד במטעי הקפה. כעשרים עיתונים ערבים פורסמו בברזיל עבור אוכלוסיית הגולים העות'מאנית מסוף המאה ה-19 ואילך. אלה נקטו בדרך כלל עמדה אנטי-עות'מאנית, והכבידו על יחסי המדינות. ברזיל הכירה רשמית בטורקיה בשנת 1926. ברזיל וטורקיה חתמו על אמנת ידידות חדשה ב-8 בספטמבר 1927. בשנת 1930 שתי המדינות פתחו את שגרירויותיהן בהתאמה ובשנת 1933 חתמו על הסכם סחר. בשנת 2003 שר שר ההגנה של טורקיה, ווידי גונול, ערך ביקור רשמי בברזיל ונפגש עם שר ההגנה הברזילאי ז'וזה ויגאס פילו. הצדדים חתמו על הסכם לשיתוף פעולה בענייני ביטחון ב-14 באוגוסט 2003. אולם ההסכם נכנס לתוקף רק בשנת 2007. בשנת 2006 ערך שר החוץ של טורקיה עבדוללה גול ביקור רשמי בברזיל. בשנת 2009 ביקר בטורקיה נשיא ברזיל, לואיז אינסיו דה סילבה. בשנת 2012 הגיע שר ההגנה הטורקי איסאם ילדיז לברזיל לפגוש את שר ההגנה הברזילאי דאז, צלזו אמורים. הדיון בין השניים היה סביב ייצור ציוד צבאי. במהלך הביקור נחתם מכתב כוונה בין שניים שעסק בהחלפת החוויות בתחום הצבאי. במאי 2010 חתמו ברזיל וטורקיה על הסכם משולש עם איראן שנועד לפתור חלקית את המשבר הדיפלומטי סביב תוכנית הגרעין של איראן. בשנת 2013 קבעו ברזיל וטורקיה הסכם ויזה, אשר ביטל את הדרישה לוויזות כניסה למבקרים תיירים עבור שהות שלא יותר משלושה חודשים. עם זאת, מתמודדים עם מעמד אחר כמו סטודנטים, עובדים חוקיים ומבקרים ארוכי טווח יצטרכו לקבל אשרות עם כניסתם. היחסים בין המדינות מתוחים החל מיוני 2015, אז הכירה ברזיל ברצח העם הארמני. טורקיה החזירה את השגריר שלה מברזיל זמן קצר אחר כך. מדיה וקבצים בנושא יחסי ברזיל–טורקיה בוויקישיתוף "Embassy of Brazil in Ankara". Ministry of External Relations (Brazil). נבדק ב-23 בנובמבר 2012. {{cite web}}: (עזרה) "Embaixada da Republica da Turquia". נבדק ב-24 בנובמבר 2012. {{cite web}}: (עזרה) "Members and Observers". World Trade Organization. נבדק ב-24 בנובמבר 2012. {{cite web}}: (עזרה) Edward A. Van Dyck, Capitulations of the Ottoman Empire Since the Year 1150, Part 1 (Washington, D.C.: Government Printing Office, 1881), p. 23. For an overview of Ottoman–Brazilian relations in Turkish, see Mehmet Temel, "Osmanli Arşiv Kaynaklarina Göre XIX. VE XX. Yuzyilin başlarinda Osmanli-Brezilya ilişkileri" [Ottoman–Brazilian Relations in the 19th Century and in the Beginning of the 20th, According to Ottoman Archival Sources], Belleten-Türk Tarih Kurumu 68:251 (2004). Information cited here is from the abstract. (Archive) Muhittin Ataman (2016). Insight Turkey 2016-Winter 2016: Interdependence between Germany and Turkey. SETA Foundation for Political, Economic and Social Research. "Brazil-Turkey Relations - a role theoretical analysis of emerging powers" (PDF). Javedanfar, Meir (18 במאי 2010). "What the Iran Deal is Missing". The Diplomat. נבדק ב-24 בנובמבר 2012. {{cite news}}: (עזרה) [1] [2]